今日出左旺角做野，中午旺角人又多，都冇乜概念食乜好，諗住周圍行下見乜食乜，行到旺中附近見到落地下有間食台灣牛肉麵，我都幾鐘意食台灣牛肉麵嘅，又見唔洗等位，就忍唔住行左入去。簡簡單單就試下最地道嘅台灣食品紅燒牛肉麵同珍珠奶茶先，午飯時間上菜都幾快喎。紅燒牛肉幾淋身好入味，湯底味道都算濃，麵質有咬口，牛肉份量都多。係台灣食台灣牛肉麵每一間都唔同風味，呢間都算幾好食架喇。加$8珍珠奶茶，味道不會太甜，都ok嘅。埋單$66都係合理嘅價錢，可以一試。